rejauldu/bengali-wikipedia huggingface dataset:
খ্রিস্টিনা ইভানিভনা সলোভি (    ; ১৭ জানুয়ারী ১৯৯৩ সালে দ্রোহোবিচ, লভিভ ওব্লাস্ট, ইউক্রেনে জন্মগ্রহণ করেন) একজন ইউক্রেনীয় - লেমকো   লোকগীতি গায়ক।   জীবনী  সলোভিই ১৭ জানুয়ারী ১৯৯৩ সালে দ্রোহোবিচে কোরাল কন্ডাক্টরদের পরিবারে জন্মগ্রহণ করেছিলেন।  তিনি তার পরিবারের সাথে লভিভে চলে আসেন এবং তিন বছর ধরে গায়কদল "লেমকোভিনা"-তে লেমকোর লোকগান গেয়েছিলেন। Христина Соловій — дівчина, що змусила плакати Святослава Вакарчука // ogo.ua 07.05.2013 খ্রিস্টাইনা আদিতে এক চতুর্থাংশ লেমকো । তিনি ইভান ফ্রাঙ্কো ন্যাশনাল ইউনিভার্সিটি অফ লভিভের ফিলোলজিকাল ফ্যাকাল্টি থেকে স্নাতক হন।  Запис зі сторінки Христини у Facebook   মিউজিক্যাল ক্যারিয়ার    ২০১৩: হোলোস ক্রেইনি  ২০১৩ সালে খ্রিস্টিনা দ্য ভয়েস - হোলোস ক্রাইনি -এর ইউক্রেনীয় সংস্করণে অংশগ্রহণ করেছিলেন। তিনি Svyatoslav Vakarchuk এর দল পান এবং প্রতিযোগিতার সেমিফাইনালে পৌঁছেন। উপস্থিত থাকার সময়, তিনি বেশিরভাগ ইউক্রেনীয় লোক গান গেয়েছিলেন।    ২০১৫: জাইভা ভোদা  ২০১৫ সালে সলোভি তার প্রথম অ্যালবাম "জাইভা ভোদা" (ইউক্রেনীয়: Жива вода; লিভিং ওয়াটার) প্রকাশ করে যার মধ্যে ১২টি গান (লেমকো এবং ইউক্রেনীয় উত্সের দশটি লোক গান এবং দুটি নিজের লেখা) অন্তর্ভুক্ত ছিল। На Гогольfesti презентували альбом львівської співачки Христини Соловій // Zaxid.net 22.09.2015    ২০১৮-বর্তমান: Liubyi druh  ২৪ অক্টোবর, ক্রিস্টিনা তার দ্বিতীয় স্টুডিও অ্যালবাম "Liubyi druh" প্রকাশ করে (ইউক্রেনীয়: Любий друг; প্রিয় বন্ধু)।   ডিসকোগ্রাফি    স্টুডিও অ্যালবাম    ২০১৫ - জাইভা ভোদা ( Жива voda )  ২০১৮ - উবি দ্রুহ (Любий друг)   সঙ্গীত ভিডিও  বছর শিরোনাম পরিচালক অ্যালবাম ২০১৫ ট্রাইমাই ম্যাক্সিম কিসনদা জাইভা ভোদা ২০১৫ শুঁটি oblachkom ইয়ানা আলতুখোভা জাইভা ভোদা ২০১৬ খটো, ইয়াক নে টাই? অ্যান্ড্রি বোয়ার Liubyi druh ২০১৭ ফোর্টপিয়ানো আনা বুরিয়াচকোভা Liubyi druh ২০১৯ Liubyi druh Liubyi druh   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ইউক্রেনীয় গায়িকা
আবু কায়সার একজন বাঙ্গালী কবি, শিশুসহিত্যিক ও অনুবাদক যিনি বাংলাদেশে ষাট দশকের কবি হিসেবে চিহ্নিত। তার বিখ্যাত কাব্যগ্রন্থ আমি খুব লাল একটি গাড়িকে পাঠকনন্দিত। তিনি কবি হলেও বাংলা শিশুসাহিত্যে তার অবদান যথেষ্ট। কচি ও কাঁচা পত্রিকায় ধারাবাহিকভাবে প্রকাশিত রায়হানের রাজহাঁস উপন্যাসটির জন্য তিনি খ্যাতি লাভ করেন। একে কেউ কেউ বলেছেন, ‘একালের পথের পাঁচালি’। তিনি ঔপন্যাসিক হেনরী মিলারের তিনটি উপন্যাস বাংলা ভাষায় অনুবাদ করেছিলেন।   প্রাথমিক জীবন  কায়সারের জন্ম ১৯৪৫ সালের ১২ ফেব্রুয়ারি পশ্চিমবঙ্গের অন্তর্গত মুর্শিদাবাদের জিয়াগঞ্জে। তিনি ঢাকা বিশ্ববিদ্যালয় থেকে বাংলায় স্নাতক করেন।   কর্মজীবন  বিভিন্ন পত্রিকায় সাংবাদিকতা করেছেন তিনি। দৈনিক ইত্তেফাক, দৈনিক গণকণ্ঠ, সংবাদ, দৈনিক ভোরের কাগজ, দৈনিক যুগান্তর এবং সাপ্তাহিক বিচিত্রা ও সিকদার আমিনুল হক সম্পাদিত সাপ্তাহিক বিপ্লব ছিল তার কর্মক্ষেত্র।শিশুসাহিত্যের এক নন্দিত লেখক   উল্লেখযোগ্য গ্রন্থ   আমি খুব লাল একটি গাড়িকে (কবিতা),  লজ্জার দেরাজ (কবিতা),  সব পাখি আসে (উপন্যাস),  পলি মাটির পুতুল (শিশুসাহিত্য),  রায়হানের রাজহাঁস (শিশুসাহিত্য),  যাদু সম্রাট পি.সি. সরকার (জীবনী),  বুলগেরিয়ার গল্প (অনুবাদ)।   পুরস্কার ও স্বীকৃতি   অগ্রণীব্যাংক শিশুসাহিত্য পুরস্কার (২ বার)  নুরুল কাদের ফাউন্ডেশন শিশুসাহিত্য পুরস্কার  টাঙ্গাইল সাহিত্য সংসদ প্রবর্তিত টাঙ্গাইল সাহিত্য সংসদ পুরস্কার।টাঙ্গাইল সাহিত্য সংসদ পুরস্কার  ২০০৫ সালের ১ মে মৃত্যুর পর তাকে নিয়ে সব্যসাচী আবু কায়সার প্রচ্ছদনামে একটি স্মারকগ্রন্থ প্রকাশিত হয়েছিল কবি মোহাম্মদ আবদুল মাননান এবং মাহমুদ কামালের যৌথ সম্পাদনায়।   তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:২০০৫-এ মৃত্যু বিষয়শ্রেণী:বাংলাদেশী কবি বিষয়শ্রেণী:বাংলাদেশী সাহিত্যিক
নেত্রকোনা পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। নেত্রকোনা পল্লী বিদ্যুৎ সমিতি ময়মনসিংহ বিভাগের নেত্রকোনা জেলায় ০৭টি জোনাল অফিস, ০৪টি সাব-জোনাল অফিস, ০১টি এরিয়া অফিস এবং ২৬টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নেত্রকোনা পল্লী বিদ্যুৎ সমিতি নিবন্ধিত হয় ০৬ মার্চ, ১৯৯৪ সালে এবং বানিজ্যিকভাবে বিদ্যুতায়িত হয় ১৪ ফেব্রুয়ারি, ১৯৯৫ সালে।   ইতিহাস  নেত্রকোনা পল্লী বিদ্যুৎ সমিতির যাত্রা শুরু হয় ১৯৯৪ সালে। এ সমিতির অধীনে ১২টি উপজেলা, ১০০টি ইউনিয়ন ও ২৯১৪টি গ্রাম রয়েছে। এর সদর দপ্তর নেত্রকোনা জেলার চল্লিশায় অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  মদন জোনাল অফিস  মোহনগঞ্জ জোনাল অফিস  দূর্গাপুর জোনাল অফিস  কেন্দুয়া জোনাল অফিস  পূর্বধলা জোনাল অফিস  বারহাট্টা জোনাল অফিস  কলমাকান্দা জোনাল অফিস   সাব-জোনাল অফিসসমূহ   আটপাড়া সাব-জোনাল অফিস  ধর্মপাশা সাব-জোনাল অফিস  শ্যামগঞ্জ সাব-জোনাল অফিস  খালিয়াজুড়ি সাব-জোনাল অফিস   এরিয়া অফিসসমূহ   সাহিতপুর এরিয়া অফিস   গ্রাহক সংখ্যা  নেত্রকোনা পল্লী বিদ্যুৎ সমিতির ছয় লক্ষ বত্রিশ হাজারের বেশ গ্রাহক রয়েছে।   অন্যান্য তথ্য   মোট আয়তন: ৩১২৫ বর্গ কিলোমিটার  সিষ্টেম লস: ১১.১৪% (জানুয়ারি, ২০২৪ পর্যন্ত)  উপকেন্দ্র: ১৫ টি  মোট নির্মিত লাইন: ১২,১১৫ কিলোমিটার   তথ্যসূত্র   বিষয়শ্রেণী:১৯৯৪-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
পিরোজপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৮নং আসন। ২০১৮ সালের একাদশ জাতীয় সংসদ নির্বাচনে মহাজোট নৌকার পার্থী ছিলেন আনোয়ার হোসেন মঞ্জু   ও বিএনপি ধানেরশীষের পার্থী ছিলেন ডা: মোস্থাফিজুর রহমান ইরান ।  সীমানা পিরোজপুর-২ আসনটি পিরোজপুর জেলার কাউখালী উপজেলা, ভান্ডারিয়া উপজেলা, নেছারাবাদ উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ মোঃ মনিরুল ইসলাম মনির জাতীয় পার্টি ১৯৮৮ আনোয়ার হোসেন মঞ্জু জাতীয় পার্টি ১৯৯১ আনোয়ার হোসেন মঞ্জু জাতীয় পার্টি ফেব্রুয়ারি ১৯৯৬ নুরুল ইসলাম মঞ্জুর বাংলাদেশ জাতীয়তাবাদী দলজুন ১৯৯৬আনোয়ার হোসেন মঞ্জুজাতীয় পার্টি (এরশাদ) সেপ্টেম্বর ১৯৯৬ উপ-নির্বাচন তাসমিমা হোসেন জাতীয় পার্টি (এরশাদ) ২০০১ আনোয়ার হোসেন মঞ্জু জাতীয় পার্টি (মঞ্জু) ২০০৮শাহ আলম বাংলাদেশ আওয়ামী লীগ ২০১৪ আনোয়ার হোসেন মঞ্জু জাতীয় পার্টি (মঞ্জু) ২০১৮ আনোয়ার হোসেন মঞ্জু জাতীয় পার্টি (মঞ্জু)২০২৪মহিউদ্দিন মহারাজস্বতন্ত্র   নির্বাচন   ২০১৮   ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনোয়ার হোসেন মঞ্জু বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন   ১৯৯৬ সালের সাধারণ নির্বাচনে আনোয়ার হোসেন মঞ্জু দুটি আসনে দাড়ান: পিরোজপুর-২ ও ঝালকাঠি-১। দুই আসনেই জয়ী হবার পর, তিনি ঝালকাঠি-১ আসনকে প্রতিনিধিত্ব করার জন্য বেছে নেন ও এর ফলে অন্য আসনটিতে উপনির্বাচন অনুষ্ঠিত হয়। ১ সেপ্টেম্বর ১৯৯৬ সালের উপ-নির্বাচনে তার স্ত্রী তাসমিমা হোসেন নির্বাচিত হন।   তথ্যসূত্র   বহিঃসংযোগ  প্রথম আলোতে পিরোজপুর-২  বিষয়শ্রেণী:পিরোজপুর জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
ডান|থাম্ব|200px|অস্কার শিন্ডলার অস্কার শিন্ডলার ()( (২৮শে এপ্রিল, ১৯০৮ - ৯ই অক্টোবর, ১৯৭৪) একজন জার্মান শিল্পপতি যিনি হলোকাস্টের হাত থেকে প্রায় ১,২০০ ইহুদিকে বাঁচিয়েছিলেন।  এই ইহুদিদেরকে তিনি সামরিক বাধ্যতামূলক শ্রমের কারখানা থেকে প্রথমে পোল্যান্ডে নিজের কারখানাতে এবং পরবর্তীকালে চেক প্রজাতন্ত্রে নিজের বাড়ির কাছের কারখানাতে নিয়ে আসেন। এভাবেই যুদ্ধ শেষ হওয়ার পূর্ব পর্যন্ত তাদেরকে রক্ষা করেন শিন্ডলার। তিনি সর্বাধিক ইহুদিকে হলোকাস্ট থেকে রক্ষা করতে পেরেছিলেন। তার জীবনী নিয়ে শিন্ডলার্‌স আর্ক নামে একটি উপন্যাস প্রকাশিত হয়েছে যার উপর ভিত্তি করে স্টিভেন স্পিলবার্গ তার শিন্ডলার্স লিস্ট চলচ্চিত্রটি নির্মাণ করেছেন।   তথ্যসূত্র    বহিঃসংযোগ    দ্য শিন্ডলার স্টোরি   Yad Vashem Memorial এ অস্কার ও এমিলি শিন্ডলার  আউসভিজের ওয়েবসাইটে শিন্ডলারের তালিকা  হলোকাস্ট থেকে ইহুদিদের রক্ষাকর্তাদের রচনা  মার্কিন হলোকাস্ট মেমোরিয়াল মিউজিয়াম -অস্কার শিন্ডলার   এর সাইটে আসল শিন্ডলারের ছবি   শিন্ডলারের সেক্রেটারি মিমি রাইনহার্ডের সাথে সাক্ষাৎকার  বিষয়শ্রেণী:১৯০৮-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:জার্মান ব্যবসায়ী বিষয়শ্রেণী:জার্মান মানবতাবাদী বিষয়শ্রেণী:নাৎসি পার্টির সদস্য
পালুবাই () ভারতের কেরালা রাজ্যের ত্রিশূর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পালুৱৈ শহরের জনসংখ্যা হল ৭২০৬ জন। এর মধ্যে পুরুষ ৪৫% এবং নারী ৫৫%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে পালুৱৈ এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ত্রিশূর জেলার শহর ও নগর
চাং চিয়াছি (; ; জন্ম: ২৮ মে ২০০৪) হলেন একজন চীনা ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে স্বর্ণ পদক জয়লাভ করেছেন।  তিনি ২০১৮ ফিনা ডাইভিং বিশ্বকাপে নারীদের ১০ মিটার প্ল্যাটফর্ম এবং নারীদের সমলয় ১০ মিটার প্ল্যাটফর্মে স্বর্ণ পদক জয়লাভ করেছেন।  তথ্যসূত্র  বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী ডাইভার বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:ডাইভিংয়ে অলিম্পিক পদক বিজয়ী বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:২০১৮ এশিয়ান গেমসের ডাইভার বিষয়শ্রেণী:ডাইভিংয়ে এশিয়ান গেমস পদক বিজয়ী বিষয়শ্রেণী:বেইজিংয়ের ক্রীড়াবিদ বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের ডাইভার বিষয়শ্রেণী:২১শ শতাব্দীর চীনা নারী বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী
রাম বালি সিংহ যাদব বিহারের একজন ভারতীয় রাজনীতিবিদ এবং বিহার বিধানসভার সদস্য। সিং যাদব ২০২০ বিহার বিধানসভা নির্বাচনের ভারতের কমিউনিস্ট পার্টি (মার্কসবাদী-লেনিনবাদী) লিবারেশনের সদস্য হিসাবে ফুলওয়ারি বিধানসভা কেন্দ্র থেকে নির্বাচিত হয়েছিলেন। https://www.news18.com/bihar-assembly-elections-2020/ram-bali-singh-yadav-ghosi-candidate-s04a217c03/   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:ভারতের কমিউনিস্ট পার্টি (মার্কসবাদী-লেনিনবাদী) লিবারেশনের রাজনীতিবিদ বিষয়শ্রেণী:বিহার বিধানসভার সদস্য ২০২০-২০২৫ বিষয়শ্রেণী:জন্মের বছর অনুপস্থিত (জীবিত ব্যক্তি)
বিএফআই লন্ডন চলচ্চিত্র উৎসব যুক্তরাজ্যে অনুষ্ঠিত বার্ষিক চলচ্চিত্র উৎসব। ব্রিটিশ ফিল্ম ইনস্টিটিউটের সহযোগিতায় অক্টোবর মাসের শেষার্ধ্বে অনুষ্ঠিত হয়। এটি যুক্তরাজ্যের সর্ববৃহৎ চলচ্চিত্র উৎসব যাতে বিশ্বের ৬০টি দেশের তিন শতাধিক পূর্ণদৈর্ঘ্য চলচ্চিত্র, প্রামাণ্যচিত্র ও স্বল্পদৈর্ঘ্য চলচ্চিত্র প্রদর্শিত হয়।  নির্বাহী দল  শৈল্পিক পরিচালক - ক্লের স্টুয়ার্ট  চলচ্চিত্র সঞ্চালক - মাইকেল ব্লিথ, লর বনভিল, কেট টেলর  প্রযোজক - এমিলি আরনল্ড  প্রকল্প ও উন্নয়ন প্রধান - অ্যান-মারি ফ্লিন  উৎসবের উপ-প্রধান - ট্রিসিয়া টাটল  ব্রিটিশ ফিল্ম ইনস্টিটিউটের পরিচালক - অ্যামান্ডা নেভিল   বহিঃসংযোগ   bfi Homepage  London Film Festival Homepage  বিষয়শ্রেণী:চলচ্চিত্র উৎসব বিষয়শ্রেণী:ব্রিটিশ ফিল্ম ইনস্টিটিউট
__TOC__ test 1 {{Infobox settlement/খেলাঘর |name = Example |pushpin_map = India West Bengal # India |coordinates = {{coord|23|18|06.3|N|86|58|57.8|E|display=inline,title}} }}   test 1 with bengali digit {{Infobox settlement/খেলাঘর |name = Example |pushpin_map = India West Bengal # India |coordinates = {{coord|২৩|১৮|০৬.৩|N|৮৬|৫৮|৫৭.৮|E|display=inline,title}} }}  test case 2 with bengali map name {{Infobox settlement/খেলাঘর |name = Example |pushpin_map = ভারত পশ্চিমবঙ্গ <!-- পশ্চিমবঙ্গ = West Bengal --> |coordinates = {{coord|23|18|06.3|N|86|58|57.8|E|display=inline,title}} }}
চরণদ্বীপ রজভীয়া ফাযিল মাদ্রাসা চট্টগ্রামের একটি ধর্মীয় শিক্ষাপ্রতিষ্ঠান ও আলিয়া মাদ্রাসা। মাদ্রাসাটি ইসলামি আরবি বিশ্ববিদ্যালয় অধিভুক্ত মাদ্রাসা। বর্তমানে এই মাদ্রাসার অধ্যক্ষ হিসাবে দায়িত্ব পালন করছেন মাওলানা মুহাম্মদ শোয়াইব রেজা। মাদ্রাসাটিতে প্রায় ১১০০ ছাত্র-ছাত্রী রয়েছে। অবস্থান চরণদ্বীপ ফাযিল মাদ্রাসা চট্টগ্রামের বোয়ালখালী উপজেলার চরণদ্বীপ ইউনিয়নে অবস্থিত।  ইতিহাস এই মাদ্রাসাটি মুফতি ইদ্রিস রেজভী ১৯৫৩ সালে প্রতিষ্ঠা করেন। এই মাদ্রাসাটি ফাযিল স্তরের, এখানে ইবতেদায়ী, দাখিল, আলিম ও ফাযিল বিভাগ রয়েছে। ২০০৬ সালে মাদ্রাসাটি ফাজিল পরীক্ষার জন্য ইসলামী বিশ্ববিদ্যালয়, বাংলাদেশের অধিভুক্ত ছিলো, এরপর থেকে মাদ্রাসাটি ইসলামি আরবি বিশ্ববিদ্যালয় অধিভুক্ত রয়েছে।  তথ্যসূত্র   বিষয়শ্রেণী:চট্টগ্রাম জেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৫৩-এ প্রতিষ্ঠিত শিক্ষাপ্রতিষ্ঠান
গোল্ড মোহুর হোটেল (  ) হল এডেন, ইয়েমেনের একটি রিসোর্ট হোটেল।  ২৯ ডিসেম্বর ১৯৯২ সালে আল কায়েদা এডেনে তার প্রথম পরিচিত সন্ত্রাসী হামলা চালায়, গোল্ড মোহুর হোটেলে বোমা হামলা করে, যেখানে মার্কিন সেনারা অপারেশন রিস্টোর হোপের জন্য সোমালিয়া যাওয়ার পথে অবস্থান করছিলেন বলে জানা যায়। হামলায় একজন ইয়েমেনি ও একজন অস্ট্রীয় পর্যটক নিহত হয়েছিল।   তথ্যসূত্র   বহিঃসংযোগ    বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ইয়েমেনের হোটেল বিষয়শ্রেণী:এডেন
কাশীপুর মাইকেল মধুসূদন মহাবিদ্যালয় পশ্চিমবঙ্গের পুরুলিয়া জেলার একটি কলেজ।  মাইকেল মধুসূদনের স্মৃতিবিজড়িত পুরুলিয়ার কাশীপুর শহরে তাঁরই নামে নামাঙ্কিত ও ও বর্ধমান বিশ্ববিদ্যালয়ের অন্তর্ভুক্ত এই কলেজটির উদ্বোধন হয় ২০০০ সালে।  কলেজ প্রতিষ্ঠায় উদ্যোগ নেন কাশীপুর রাজপরিবার, প্রাক্তন জেলা-সভাধিপতি স্বপন বন্দ্যোপাধ্যায়, সাংসদ বাসুদেব আচারিয়া ও স্থানীয় মানুষজন। সাংসদ ও জেলা পরিকল্পনা কমিটির সাহায্যে বর্তমানে কলেজের নিজস্ব বিশাল ভবন নির্মিত হয়েছে। তৈরি হচ্ছে একটি ছাত্রাবাসও। বর্তমানে বিএ ও বিএসসি পাঠ্যক্রমের মোট ছয়টি বিষয়ে অনার্স-সহ দশটি বিষয় এই কলেজে পড়ানো হয়।   তথ্যসূত্র    শ্রীনিবাস মিশ্র, প্রবন্ধ পুরুলিয়া জেলার উচ্চশিক্ষা : পশ্চিমবঙ্গ পত্রিকা, পুরুলিয়া জেলা সংখ্যা, জ্যৈষ্ঠ-বৈশাখ, ১৪১৪ (জুন ২০০৭), তথ্য ও সংস্কৃতি বিভাগ, পশ্চিমবঙ্গ সরকার   বহিঃসংযোগ   প্রাতিষ্ঠানিক ওয়েবসাইট  কাশীপুর মাইকেল মধুসূদন মহাবিদ্যালয়ের তথ্য – বর্ধমান বিশ্ববিদ্যালয়ের ওয়েবসাইট থেকে   বিষয়শ্রেণী:পুরুলিয়া জেলার শিক্ষাপ্রতিষ্ঠান বিষয়শ্রেণী:মাইকেল মধুসূদন দত্তের স্মারক
মথুরা লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর মথুরা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   ছহাতা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  মান্ত বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।    গবর্ধন বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  মথুরা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বলদেব বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  মথুরা লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর হেমা মালিনী।  আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র বিষয়শ্রেণী:মথুরা জেলা
স্পেস লঞ্চ কমপ্লেক্স ৪০ (এসএলসি-৪০), পূর্বতন লঞ্চ কমপ্লেক্স ৪০ (এলসি-৪০) ফ্লোরিডার কেপ ক্যানাভেরাল স্পেস ফোর্স স্টেশনটির উত্তর প্রান্তে অবস্থিত রকেটের জন্য একটি উৎক্ষেপণ মঞ্চ।  উৎক্ষেপণ মঞ্চটি মার্কিন যুক্তরাষ্ট্রের বিমানবাহিনী টাইটান তৃতীয় ও টাইটান চতুর্থের ৫৫ টি উৎক্ষেপণের জন্য ১৯৬৫ সাল থেকে ২০০৫ সালের মধ্যে জন্য ব্যবহার করে।  মার্কিন যুক্তরাষ্ট্রের বিমানবাহিনী ২০০৭ সালের পরে ফ্যালকন ৯ রকেট চালু করার জন্য কমপ্লেক্সটি স্পেস এক্সকে ইজারা দিয়েছে। কমপ্লেক্সটি থেকে ২০২১ সালের জানুয়ারি পর্যন্ত  ফ্যালকন ৯ এর ৬২ টি উৎক্ষেপণ সম্পন্ন হয়েছে। 5 স্থির অগ্নি পরীক্ষার সময় বিপর্যয়কর ব্যর্থতার কারণে ২০১৬ সালের সেপ্টেম্বর মাসে আমোস-৬ এর ঘটনার ফলে স্থানটি ব্যাপকভাবে ক্ষতিগ্রস্ত হয়। কমপ্লেক্সটি মেরামত করা হয় এবং সিআরএস-১৩ অভিযানের জন্য ২০১৭ সালের ডিসেম্বর মাসে পরিচালনাগত অবস্থায় ফিরে আসে।  উৎক্ষেপণের ইতিহাস    রকেট বিন্যাস    টাইটান ৩সি  এসএলসি-৪০ (প্রথমটির নাম এলসি -৪০ ছিল) থেকে প্রথম যাত্রাটি ছিল টাইটান ৩সি (১৮ জুন ১৯৬৫) এর প্রথম উড়ান, যানটির কার্যকারিতা পরীক্ষা করার জন্য উপরের পর্যায়ে দুটি ট্রানস্টেজ বহন করে।   ফ্যালকন ৯  thumb|left|২০১০ সালের ফেব্রুয়ারি মাসে ড্রাগন মহাকাশযানের যোগ্যতা ইউনিট বহনকারী ফ্যালকন 9 ভি ১.০ রকেটের সাথে এসএলসি-৪০  মার্কিন বিমানবাহিনী ২০০৭ সালের ২৫ এপ্রিল ফ্যালকন ৯ রকেট উৎক্ষেপণ করার জন্য কমপ্লেক্সটি স্পেস এক্সকে ইজারাদেয়। স্পেস এক্স ২০০৮ সালের এপ্রিল মাসে ফ্যালকন ৯ রকেটের উৎক্ষেপণকে সমর্থন করার জন্য প্রয়োজনীয় স্থল সুবিধাসমূহের নির্মাণ শুরু হয়। নতুন সংস্কারের মধ্যে নতুন তরল অক্সিজেন ও কেরোসিন ট্যাঙ্ক স্থাপন এবং রকেট ও পেডলোড প্রস্তুতির জন্য একটি হ্যাঙ্গার নির্মাণ অন্তর্ভুক্ত ছিল। গোলাকার তরল অক্সিজেন (এলওএক্স) ট্যাঙ্কটি নাসা থেকে অর্জিত হয়। এই এলওএক্স ট্যাঙ্কটি আগে এলসি-৩৪ তে ব্যবহৃত হয়েছিল।  প্রথম ফ্যালকন ৯ রকেটটি ২০০৮ সালের শেষের দিকে এসএলসি-৪০ এ পৌঁছায় এবং এটি প্রথম ২০০৯ সালের ১০ জানুয়ারী উৎক্ষেপিত হয়। এটি নকল পেডলোড যোগ্যতা ইউনিট বহন করে ২০১০ সালের ৪ই জুন সফলভাবে প্রথম উৎক্ষেপণ কক্ষপথে পৌঁছায়।   দুর্ঘটনা ও ঘটনা   একটি ফ্যালকন ৯ রকেট ২০১৬ সালের ১ সেপ্টেম্বর এসএলসি-৪০ উৎক্ষেপণ মঞ্চে রুটিন স্ট্যাটিক ফায়ার পরীক্ষার জন্য প্রস্তুত হওয়ার সময় রকেটের দ্বিতীয় পর্যায়ের চারপাশে উত্থিত বিস্ফোরণ দ্বারা ধ্বংস হয়। পরীক্ষার অংশ হিসাবে প্রথম পর্যায়ে ইঞ্জিনটি প্রজ্বলনের আট মিনিট আগে তরল অক্সিজেন ভরার করার সময় বিস্ফোরণটি ঘটে।  তথ্যসূত্র  বহিঃসংযোগ  বিষয়শ্রেণী:কেপ ক্যানভেরাল স্পেস ফোর্স স্টেশন বিষয়শ্রেণী:স্পেসএক্সের সু্যোগ-সুবিধা বিষয়শ্রেণী:ইউনাইটেড স্টেটস স্পেস ফোর্সের উৎক্ষেপণ চত্বর
আল্লা হোর্স্কা (ইউক্রেনীয়: Алла Горська; ১৮ সেপ্টেম্বর ১৯২৯ - ২৮ নভেম্বর ১৯৭০) একজন বিশিষ্ট ইউক্রেনীয় চিত্রশিল্পী, গ্রাফিক শিল্পী এবং স্মৃতিস্তম্ভ শিল্পী ছিলেন। তিনি ১৯৬০-এর দশকে ইউক্রেনীয় আন্ডারগ্রাউন্ড এবং মানবাধিকার আন্দোলনের একজন সক্রিয় প্রতিনিধিও ছিলেন। হোর্স্কা সোভিয়েত সর্বগ্রাসী শাসনের বিরুদ্ধে অবিচলভাবে লড়াই করেছিলেন এবং ইউক্রেনীয় সংস্কৃতি ও পরিচয়ের বিকাশ ও সংরক্ষণে গুরুত্বপূর্ণ অবদান রেখেছিলেন। ৪১ বছর বয়সে তাকে হত্যা করা হয়েছিল।   শিল্প  আল্লা হোর্স্কা মোজাইক, ম্যুরাল, কাচ ইত্যাদি দিয়ে কয়েক ডজন কাজ করেছেন। তিনি একটি উল্লেখযোগ্য শৈল্পিক উত্তরাধিকার রেখে গেছেন, যার মধ্যে রয়েছে ১৯৬০-এর দশকের ইউক্রেনীয় ব্যক্তিত্বদের প্রতিকৃতির একটি সিরিজ - ইভান স্বিটলিচনি, ভ্যাসিল সিমোনেঙ্কো, ইয়েভেন স্বেরস্টিউক।   চলচ্চিত্র  A Soviet Ukrainian Alla Horska | Beyond East and West  তথ্যসূত্র   বহিঃসংযোগ    Alla Horska on WikiArt  Алла Горська перейшла на українську мову у зрілому віці  Horska, Alla  СМЕРТЬ АЛЛИ ГОРСЬКОЇ  ГОРСЬКА АЛЛА  Алла Горська – вбита за любов до України  Гра про Аллу Горську (Game about Alla Horska)  Алла Горська (1929-1970 рр.) Лідерка шістдесятників  Алла Горська, художниця  বিষয়শ্রেণী:১৯২৯-এ জন্ম বিষয়শ্রেণী:১৯৭০-এ মৃত্যু
স্নো (ইংরেজি সবগুলো বড় হাতের বর্ণ) হল একটি ইমেজ মেসেজিং এবং মাল্টিমিডিয়া মোবাইল অ্যাপ্লিকেশন যা দক্ষিণ কোরিয়ার ইন্টারনেট সার্চ জায়ান্ট নেভার কর্পোরেশনের সহযোগী ক্যাম্প মোবাইল দ্বারা তৈরি করা হয়েছে। এতে অগমেন্টেড রিয়েলিটি এবং ফটোগ্রাফিক ফিল্টার ব্যবহার করে ভার্চুয়াল স্টিকার রয়েছে। স্নোর মাধ্যমে পাঠানো ছবি এবং বার্তা শুধুমাত্র অল্প সময়ের জন্য অ্যাক্সেসযোগ্য।   পটভূমি  স্নো সেপ্টেম্বর ২০১৫ ক্যাম্প মোবাইল দ্বারা চালু করা হয়েছিল। সেলফি স্টিকার চালু করতে কোম্পানিটি বিভিন্ন কোরিয়ান শিল্পীদের সাথে সহযোগিতা করেছে যেমন বিটিএস এবং টুয়াইস।  ২০১৬ সালে অ্যাপটি স্নো কর্পোরেশন নামে তার নিজস্ব কোম্পানিতে পরিণত হয়।  ২০১৮ সালে স্নো কর্পোরেশন সফটব্যাঙ্ক ও সেকুয়া চীনা থেকে $৫০ মিলিয়ন সংগ্রহ করেছে। এটি রিপোর্ট করা হয়েছে যে এটি তার বর্ধিত বাস্তবতা এবং ফেসিয়াল রিকগনিশন প্রযুক্তি ডেভেলপমেন্টের জন্য বিনিয়োগটি ব্যবহার করার পরিকল্পনা করছে।   বৈশিষ্ট্য  স্নো ব্যবহারকারীদের ছবি বা ভিডিও (সর্বোচ্চ ৫ মিনিটের সময়কালের) তুলতে এবং ১,৩০০টি স্টিকার এবং ৫০টি ফিল্টার থেকে বেছে নিতে দেয়। তারা তাদের বার্তা হিসাবে পাঠাতে পারে যা ৪৮ঘন্টার মধ্যে নিজেদের ধ্বংস করে। ভিডিওগুলি জিআইএফ ফাইল হিসাবেও সংরক্ষণ করা যেতে পারে। বিজনেস ইনসাইডারের মতে, অ্যাপটি স্ন্যাপচ্যাটের ক্লোন হিসেবে কাজ করে।   তথ্যসূত্র    বহিঃসংযোগ    সরকারী ওয়েবসাইট  SNOW কর্পোরেশন ওয়েবসাইট  বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:ফটো শেয়ারিং ওয়েবসাইট বিষয়শ্রেণী:তাৎক্ষণিক বার্তা আদান-প্রদান বিষয়শ্রেণী:নেইভার কর্পোরেশন
শেখ আলমগীর কবির রানা  (জন্ম: ৭ জুন ১৯৯০; আলমগীর কবির নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন।  ২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০১০–১১ মৌসুমে তিনি মুক্তিযোদ্ধা সংসদে যোগদান করেছেন। মুক্তিযোদ্ধা সংসদে ২ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি শেখ রাসেল এবং বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা মোহামেডানে যোগদান করেছেন।  ২০১৯ সালে, রানা বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  দলগতভাবে, রানা এপর্যন্ত ১টি শিরোপা জয়লাভ করেছেন, যা তিনি বসুন্ধরা কিংসের হয়ে জয়লাভ করেছেন।   প্রারম্ভিক জীবন  শেখ আলমগীর কবির রানা ১৯৯০ সালের ৭ই জুন তারিখে বাংলাদেশের সাতক্ষীরায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১১ সালের ৪ঠা ডিসেম্বর তারিখে, ২১ বছর ৫ মাস ২৮ দিন বয়সে, ডান পায়ে ফুটবল খেলায় পারদর্শী রানা নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৮৬তম মিনিটে মধ্যমাঠের খেলোয়াড় ইমন মাহমুদ বাবুর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রানা মাত্র ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল বাংলাদেশ  ২০১১  ১  ০ ২০১৩  ২  ০ সর্বমোট  ৩  ০   তথ্যসূত্র    বহিঃসংযোগ           বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:সাতক্ষীরা জেলার ব্যক্তি বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
থাম্ব|Illustration depicting embolism from detached thrombus অভিবাসিত তঞ্চপিণ্ড () হচ্ছে তঞ্চিত রক্তপিণ্ড যা উৎসস্থল থেকে রক্ত স্রোতে ভেসে এসে ধমনীর অবরোধ ঘটায় রক্তপিণ্ড ছাড়াও অভিবাসিত হতে পারে মেদ, বায়ু, কোলেস্টেরল প্লাক, উল্বতরল এবং পরকদ্রব্য।। যে প্রক্রিয়ায় তঞ্চপিণ্ড অভিবাসিত হয় তাকে বলা হয় তঞ্চভিবাসন।  ইংরেজিতে একে এমবোলিজম বলে; যা ১৮৪৮ সালে প্রথম রুডলফ ভিরকোহ প্রবর্তন করেন।   তথ্যসূত্র   বিষয়শ্রেণী:মানবদেহের অঙ্গ বিষয়শ্রেণী:রক্তবিজ্ঞান